Polşa kampaniyası (1939)

Vermaxtın Polşa kampaniyası  və ya Polşanın işğalı (polyak tarixşünaslığında "Sentyabr kampaniyası"  kimi də tanınır) — 1939-cü ilin sentyabr-oktyabr aylarında polyak və alman qoşunları arasında baş vermiş və İkinci Dünya müharibəsinin başlanmasına səbəb olmuş hərbi əməliyyatlar.

Nasist Almaniyası və Slovakiya silahlı qüvvələrinin hücumu Polşa silahlı qüvvələrinin məğlubiyyəti ilə nəticələndi və Qərbi Polşanın ərazisi işğal olundu.

 Tarixi 
Nasist Almaniyasının Polşaya hücum əməliyyatı 1939-cu ilin aprel-iyun aylarında hazırlanmış “Vays” planına (“Ağ plan”) əsaslanırdı.Balamirzə Məmmədli. Almaniyanın Polşaya hücumu və II dünya müharibəsinin başlanması / Türk Dünyası Gənc Tədqiqatçılar Dərnəyinin Araşdırmaları, №4(4) 2020, səh. 31-40.  Plan müharibə elan etmədən, Almaniyanın Fransa və Benilüks ölkələri ilə sərhədlərində yerləşdirilmiş qoşunların zəiflədilməsi hesabına maksimum qüvvə ilə sürətli hücum əməliyyatlarının başladılmasını nəzərdə tuturdu. Alman qoşunlarının Polşa ərazisinə qəfil girməsi Polşa ordusunun mütəşəkkil səfərbərliyini və vahid cəbhədə birləşməsini əngəlləməli idi.

Alman qoşunları Polşaya üç istiqamətdə hücum etməli idi: 1) Əsas zərbə Almaniyanın Polşa ilə olan qərb sərhəddindən vurulmalı idi; 2) Şimaldan zərbə Qərbi Prussiya ərazisindən vurulmalı idi; 3) Alman və slovak müttəfiq qoşunları isə, Slovakiya ərazisindən zərbə vurulmalı idi. Hücumun hər üç istiqaməti Vislanın qərbində Polşa ordusunun mühasirəyə alınmasına və Varşavada məhv edilməsinə yönəlmişdi.

1 sentyabr 1939-cu ildə, səhər saat 4:30-da, Almaniya Hərbi Hava Qüvvələri (“Lüftvaffe”) Polşanın hava limanlarına kütləvi zərbələr endirdilər, saat 4:45-də “Şlezviq-Holşteyn” zirehli gəmisinin Polşanın Dansiq şəhəri yaxınlığındakı Vesterplatte hərbi-dəniz bazasına atəş açması ilə Vesterplattenin yeddi günlük müdafiəsi (1-7 sentyabr 1939) başlandı.

Sentyabrın 3-də Almaniyanın Polşaya hücumuna cavab olaraq, Böyük Britaniya və Fransa, Polşa ilə qarşılıqlı yardım haqqında razılaşmaya əsasən, Almaniyaya müharibə elan etdilər ki, bununla da 6 il davam edən  İkinci Dünya müharibəsinin başlandı Müharibənin başlandığı tarix 1 sentyabr 1939  — Polşanın işğalı günü hesab olunur.Collier, Martin, and Pedley, Philip Germany 1919–45 (2000) p. 146

17 sentyabrda Polşa hökuməti Rumıniyaya qaçdı. Elə həmin gün sovet qoşunları Qərbi Belarus və Qərbi Ukraynanı SSRİ-yə birləşdirmək məqsədilə Polşa ərazisinə girdilər.Kitchen, Martin. A World in Flames: A Short History of the Second World War. Longman, 1990, p. 74.  ISBN 978-0-582-03408-2 .  6 oktyabr 1939-cu ildə Polşa qoşunlarının son hissələri təslim oldu.

Təslim olduqdan sonra Polşa ərazisi Almaniya ilə Sovet İttifaqı arasında bölündü. Bəzi ərazilər Litva və Slovakiyaya verildi.

 Həmçinin bax 
 Qızıl Ordunun Polşaya yürüşü (1939)
 Varşavanın mühasirəsi (1939)
 Polşanın işğalı (1939–1945)

 İstinadlar 

Kateqoriya:İkinci Dünya müharibəsinin əməliyyat və döyüşləri
Kateqoriya:1939-cu ildə Polşa
Kateqoriya:Polşa İkinci Dünya müharibəsində
Kateqoriya:Üçüncü Reyx
Kateqoriya:Almaniyanın döyüşləri
Kateqoriya:Slovakiyanın döyüşləri
Kateqoriya:Polşadakı döyüşlər
Kateqoriya:Polşa tarixi
Kateqoriya:Almaniya tarixi